UZREPORT TV futbolga ixtisoslashgan FUTBOL TV telekanalini tashkil etdi

Yurtimizdagi millionlab futbol muxlislarining talab va istaklarini inobatga olib hamda ularning futbolga bo`lgan katta qiziqishlaridan kelib chiqqan holda, UZREPORT TV telekanali futbolga ixtisoslashgan yangi FUTBOL TV telekanalini tashkil etdi.O`zbekiston Respublikasi Vazirlar Mahkamasi huzuridagi Idoralararo Muvofiqlashtiruvchi Kengashning yig`ilishida  FUTBOL TV telekanaliga lisenziya berish to`g`risida qaror qabul qilindi. Xabaringiz bor, UZREPORT TV telekanali Evropa Chempionlar ligasi, Evropa Ligasi, Angliya Premer-ligasi va Ispaniya chempionati o`yinlarini O`zbekistonda translyasiya qilishning eksklyuziv huquqini xarid qilgan va hozirda ushbu musobaqalardan o`rin olgan o`yinlarni jonli efirda namoyish qilib kelmoqda.FUTBOL TV ishga tushganidan so`ng UZREPORT TV telekanalida futbol o`yinlari translyasiyasi to`xtab qolmaydi. Turli chempionatlarda bir vaqtda boshlanadigan qiziqarli uchrashuvlarning biri FUTBOL TV telekanalida namoyish etilsa, ikkinchi o`yin UzReport TV telekanalida parallel ravishda jonli efirda namoyish etiladi.Shuningdek, FUTBOL TV telekanalida futbol uchrashuvlari jonli, yozib olingan holda va takroran namoyish qilinadi. Bundan tashqari, futbolga oid bo`lgan turli qiziqarli ko`rsatuvlarni efirga uzatib borish ko`zda tutilgan.Hozirda FUTBOL TV telekanalining lisenziyasini rasmiylashtirish va texnik tashkiliy ishlar doirasidagi chora-tadbirlar amalga oshirilmoqda. UZREPORT TVtelekanalining jamoasi tomonidan ushbu chora-tadbirlar o`z yakuniga etishi bilanFUTBOL TV telekanali ishga tushiriladi va Siz aziz futbol ishqibozlariga millionlar o`yinidan yanada ko`proq bahra olish imkoniyatini taqdim etiladi!FUTBOL TV telekanali butun O`zbekiston bo`ylab namoyish etiladi. FUTBOL TV telekanali o`z faoliyatini shu yilning mart oyida boshlashi rejalashtirilmoqda. Ushbu telekanal ishga tushirilishining aniq sanasi alohida e`lon qilinadi. UZREPORT TV – syurprizlar davom etadi! Bu hali hammasi emas...